OpenLLM-France/wikimedia huggingface dataset:
# Elkinstantonita

L'elkinstantonita és un mineral de la classe dels fosfats. Rep el nom en honor de Lindy Elkins-Tanton, professora de la Universitat Estatal d'Arizona i vicepresidenta de la Iniciativa Interplanetària de la mateixa universitat, així com investigadora principal de la propera missió Psyche de la NASA.

## Característiques

L'elkinstantonita és un fosfat de fórmula química Fe₄(PO₄)₂O. Va ser aprovada com a espècie vàlida per l'Associació Mineralògica Internacional l'any 2022. Va ser publicada a la revista internacional American Mineralogist per Christopher D.K. Herd et al. en el mes de desembre de 2024 amb el títol Three new iron-phosphate minerals from the El Ali iron meteorite, Somalia: Elaliite Fe²⁺₈Fe³⁺(PO₄)O₈, elkinstantonite Fe₄(PO₄)₂O, and olsenite KFe₄(PO₄)₃. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba depositat a les col·leccions de meteorits del departament de Ciències de la Terra i Atmosfèriques de la Universitat d'Alberta, al Canadà, amb el número d'accés: met11814.

## Formació i jaciments

Va ser descoberta en una mostra de 70 grams del meteorit El Ali, trobat a la Regió de Hiiraan, a Somàlia. Aquest meteorit és l'únic a tot el planeta on ha estat descrita aquesta espècie mineral.

## Referències

* ↑ «Elkinstantonite» (en anglès). Mindat. [Consulta: 2 gener 2023].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 31 desembre 2022].
* ↑ «Descobreixen dos minerals mai vistos a la Terra en un meteorit caigut a Somàlia». 3/24, 25-12-2022 [Consulta: 2 gener 2023].
* ↑ Herd, Christopher D.K.; Ma, Chi; Locock, Andrew J.; Saini, Radhika; Walton, Erin L. «Three new iron-phosphate minerals from the El Ali iron meteorite, Somalia: Elaliite Fe₂+₈Fe₃+(PO₄)O₈, elkinstantonite Fe4(PO4)2O, and olsenite KFe4(PO4)3». American Mineralogist, 109, 12, 01-12-2024, pàg. 2142–2151. DOI: https://doi.org/10.2138/am-2023-9225 [Consulta: 4 desembre 2024].
# Novi Urengoi

Novi Urengoi (rus: Но́вый Уренго́й) és una ciutat de Iamàlia, a Rússia. Amb 104.107 habitants el 2010 és la segona ciutat més poblada de Iamàlia després de Noiabrsk, però força més poblada que Salekhard, la capital d'aquest districte autònom. Es va fundar l'any 1975 després del descobriment del jaciment de gas natural d'Urengoi, que probablement és el més gran de Rússia. Va rebre l'estatus de ciutat l'any 1980.
L'economia de la ciutat està basada en l'extracció d'hidrocarburs, sobretot petroli i gas natural. Novi Urengoi és un dels principals centres de la conca petrolífera de la Sibèria occidental i Gazprom és l'empresa amb més treballadors a la zona.
L'aeroport de Novi Urengoi, situat uns quatre quilòmetres al sud-oest de la ciutat és un dels mitjans d'accés a la ciutat. És l'estació terminal de la línia ferroviària entre Tiumén i Novi Urengoi. També forma part de la línia ferroviària incompleta Salekhard-Igarka.
Novi Urengoi té un clima subàrtic (classificació de Köppen Dfc).
Dades climàtiques a Novi Urengoi :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | −22 (−8) | −21 (−6) | −13 (9) | −6 (21) | 1 (34) | 11 (52) | 18 (64) | 15 (59) | 8 (46) | −3 (27) | −13 (9) | −18 (0) | −3.6 (25.6) |
| Mínima mitjana °C (°F) | −30 (−22) | −30 (−22) | −23 (−9) | −17 (1) | −7 (19) | 4 (39) | 10 (50) | 8 (46) | 2 (36) | −9 (16) | −20 (−4) | −26 (−15) | −11.5 (11.3) |
| Precipitació mitjana mm (polzades) | 27 (1.06) | 20 (0.79) | 24 (0.94) | 25 (0.98) | 34 (1.34) | 48 (1.89) | 57 (2.24) | 64 (2.52) | 61 (2.4) | 45 (1.77) | 36 (1.42) | 30 (1.18) | 471 (18.53) |
| Font: World Climate Guide - Novyy Urengoy — . Accés el 19 de novembre de 2012. ||||||||||||||
# Roser Guix Torrents

Roser Guix Torrents (Odèn, Solsonès, 1963) és una escriptora catalana.

## Obra

* Una dona del terròs. Lleida: Pagès Editors, 2013 (Proses Nº 73). ISBN 978-84-9975-373-7.
* Pa amb vi i sucre. Palibrio, 2013. ISBN 978-14-6334-793-2.
* Agredolç. Lleida: Pagès Editors, 2014 (Proses Nº 84). ISBN 978-84-9975-526-7.
* Oli de perdigons. Lleida: Pagès Editors, 2017 (Proses Nº 106). ISBN 978-84-9975-834-3.
* Flor d’un dia. Lleida: Pagès Editors, 2020 (Proses Nº 123). ISBN 978-84-1303-143-9.
* La mare dels ous!. Lleida: Pagès Editors, 2021 (Grama - Narrativa nº 03). ISBN 978-84-122788-3-5.
* De l'hort a la cuina. Lleida: Autografia, 2022 (Grama - Narrativa nº 03). ISBN 978-84-1944-526-1.
* Maleït protocol. Letrame Grupo Editorial, 2023. ISBN 978-84-1181-306-8.

## Referències

* ↑ «Roser Guix». Tastethealtitude. Arxivat de l'original el 2024-04-22. [Consulta: 22 abril 2024].
# BPF

BPF té els següents significats:
* Bailey Peacock-Farrell, futbolista professional d'Irlanda del Nord
* Associació budista per la pau (del seu nom en anglès Buddhist Peace Fellowship), organització pacifista amb seu als Estats Units
* Front Popular de Belarús (del seu nom en anglès Belarusian Popular Front), partit polític de Belarús
* Front Popular de Bodoland (del seu nom en anglès Bodoland People's Front), partit polític de Bodoland, a Assam (Índia)
* Banco Português de Fomento, banc d'inversió de titularitat estatal de Portugal
* Flota Britànica del Pacífic (del seu nom en anglès British Pacific Fleet), formació de la Royal Navy a l'oceà Pacífic durant la Segona Guerra Mundial
* British Plastics Federation, organisme comercial de la indústria del plàstic del Regne Unit
* Berkeley Packet Filter, tecnologia de gestió de la capa d'enllaç de dades del nucli del sistema operatiu
* Filtre passabanda (del seu nom en anglès Band-Pass Filter), filtre electrònic que deixa passar un determinat rang de freqüències
* Bones pràctiques de fabricació, conjunt de normes per a la qualitat dels processos de la indústria alimentària i la farmacèutica
* Factor potenciador de la bradicinina (del seu nom en anglès Bradykinin-Potentiating Factor), substància que accentua els efectes vasodilatadors de la bradicinina
* Bisfenol F (del seu nom en anglès BisPhenol F), compost orgànic amb dos grups funcionals fenol relacionat amb el bisfenol A
# Comtat de Palma del Río

El comtat de Palma del Río és un títol nobiliari espanyol creat el 1507 i concedit al senyor de la vila de Palma del Río (Còrdova), Luis Fernández Portocarrero y Manrique de Lara. Els Portocarrero eren senyors de Palma des del segle XV mercès del matrimoni de Francisca Portocarrero amb Gil Bocanegra, el fill dels quals morí sense descendència i finalment la senyoria passà a Martín Fernández Portocarrero.

## Titulars

La nissaga dels comtes s'inicia amb els Fernández Portocarrero-Bocanegra. Al segle xviii passa als Silva, ducs d'Híxar, i finalment el títol acabà en mans dels ducs d'Alba el 1967, de la mà de la duquessa Cayetana Fitz-James Stuart. El llistat de comtes és el següent:
| Núm. | Comte | Període | Relació |
| I | Luis Fernández Portocarrero | 1507-1528 | |
| II | Luis Fernández Portocarrero | 1528-1574 | Fill de l'anterior. |
| III | Luis Antonio Fernández Portocarrero | 1574-1639 | Fill de l'anterior. |
| IV | Fernando Luis Fernández Portocarrero | 1639-1648 | Net de l'anterior. |
| V | Luis Antonio Fernández Portocarrero | 1648-1723 | Fill de l'anterior. |
| VI | Gaspar Fernández Portocarrero | 1723-1730 | Fill de l'anterior. |
| VII | Joaquín María Fernández Portocarrero | 1730-1731 | Fill de l'anterior. |
| VIII | Agustín Fernández Portocarrero | 1731-1748 | Oncle de l'anterior. |
| IX | Joaquín Fernández Portocarrero | 1748-1760 | Germà de l'anterior. |
| X | Pedro de Alcántara de Silva | 1760-1808 | Nebot de l'anterior. |
| XI | Agustín Pedro de Silva | 1808-1817 | Fill de l'anterior. |
| XII | Francisca Javiera de Silva | 1817-1818 | Filla de l'anterior. |
| XIII | José Rafael Fernández de Híjar | 1818-1884 | Fill de l'anterior. |
| XIV | Andrés Avelino de Silva | 1884-1903 | Fill de l'anterior. |
| XV | Andrés de Silva | 1903-1914 | Net de l'anterior. |
| XVI | Alfonso de Silva | 1914-1930 | Pare de l'anterior. |
| XVII | Alfonso de Silva | 1930-1967 | Fill de l'anterior. |
| XVIII | Cayetana Fitz-James Stuart | 1967-2013 | Neta de l'anterior. |
| XIX | Alfonso Martínez de Irujo | 2013-Act. | Fill de l'anterior. |

## Referències

* 1 2 «Guía de títols» (en castellà). Diputació de la Grandesa d'Espanya. Arxivat de l'original el 27 de març 2019. [Consulta: 19 gener 2018].
* 1 2 Moreri, Louis. El gran diccionario histórico, o Miscellanea curiosa de la Historia Sagrada... (en castellà). París i Lió: Libreros Privilegiados i Hermanos Detournes, 1753, p. 443.
* ↑ Núñez de Castro, Alonso. Historio eclesiastica y seglar de la muy noble y muy leal ciudad de Guadalaxara... (en castellà). Madrid: Por Pablo de Val, 1653, p. 268.
# Concarneau

Concarneau (en bretó Konk-Kerne) és un municipi francès, situat a la regió de Bretanya, al departament de Finisterre. L'any 2010 tenia 19.048 habitants. A l'inici del curs 2007 l'1,7% dels alumnes del municipi eren matriculats a la primària bilingüe.

## Demografia

Evolució de la població Cassini et INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3 908 | 3 692 | 3 818 | 3 484 | 4 031 | 4 137 | 4 396 | - | 4 944 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 5 021 | 5 575 | 6 633 | 7 884 | 8 508 | 9 516 | 9 659 | 11 754 | 12 875 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 14 757 | 15 869 | 14 784 | 12 943 | 12 722 | 12 559 | 12 704 | 13 369 | 13 420 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 15 907 | 17 801 | 18 759 | 17 984 | 18 630 | 19 453 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977-1980 | Robert Jan | |
| 1980-1983 | Joseph Argouarc'h | |
| 1983-2008 | Gilbert Le Bris | PS |
| 2008- | André Fidelin | Divers droite |

## Referències

* ↑ (francès) Ofis ar Brezhoneg: Enseignement bilingue
* ↑ http://cassini.ehess.fr/ Population avant le recensement de 1962
* ↑ INSEE: Population depuis le recensement de 1962

## Enllaços externs

* Web municipal Arxivat 1998-12-02 a Wayback Machine.
* Vida local Arxivat 2008-11-07 a Wayback Machine.
# Justina Miles

Justina Taylor Miles (12 de setembre de 2002, Filadèlfia, Pennsilvània, Estats Units d'Amèrica) és una atleta sordolímpica i intèrpret de llengua de signes estatunidenca. L'any 2023 va esdevenir la primera dona negra i sorda en interpretar en llengua de signes estatunidenca als espectacles previs i de la mitja part de la Super Bowl.

## Vida personal

Justina Miles va néixer el 12 de setembre de 2002 a Filadèlfia, una de les ciutats més importants de l'estat de Pennsilvània. Va cursar els seus estudis a la Model Secondary School for the Deaf de Washington DC. Actualment estudia Infermeria a la Bowie State University (Universitat Estatal de Bowie), a l'estat de Maryland.

## Vida professional
### Esports

Miles va formar part de l'equip dels Estats Units d'Amèrica a les Sordolimpíades d'estiu del 2021, que van ser celebrades al maig del 2022 a Caxias do Sul, al Brasll. Va rebre una medalla de plata als 4x100 metres relleus femenins. També va competir en les categories de 100 metres i 200 metres.

### Intèrpret de llengua de signes

Justina Miles va esdevenir un fenomen viral a TikTok per la seva interpretació de la cançó Crush on You de l'artista Lil' Kim. Aquest reconeixement va impulsar la seva carrera i va ser contractada per actuar als espectacles de la LVII Super Bowl l'any 2023. Durant la mitja part de l'esdeveniment va transmetre el ritme i la lletra de les cançons de Rihanna.

## Reconeixement

Al novembre del 2023 va ser reconeguda per la BBC a la llista anual de 100 dones inspiradores i influents del món.

## Referències

* 1 2 «Justina Miles: la joven de 20 años que llevó la actuación de Rihanna en la Super Bowl al lenguaje de signos» (en castellà), 14-02-2023. [Consulta: 9 gener 2024].
* 1 2 «NAD - DEAF PERFORMERS AT SUPER BOWL LVII». [Consulta: 9 gener 2024].
* ↑ «Caxias do Sul 2022 - USA» (en anglès). [Consulta: 9 gener 2024].
* ↑ «Justina Taylor MILES» (en anglès). [Consulta: 9 gener 2024].
* ↑ Jones, Layla A. «Deaf Philly teen's TikTok dance challenge goes viral, posted by Lil' Kim» (en anglès americà), 07-05-2020. [Consulta: 9 gener 2024].
* ↑ «Quien es Justina Miles, la intérprete de signos de Rihanna que ha arrasado en la Super Bowl» (en castellà), 13-02-2023. [Consulta: 9 gener 2024].
* ↑ «BBC 100 Women 2023: Who is on the list this year? - BBC News» (en anglès britànic). [Consulta: 9 gener 2024].
# Charles Wallace Midgley

Charles Wallace Midgley (Lewisham, 23 de març de 1885 - Barcelona, 13 de desembre de 1942)
fou un futbolista anglès de les dècades de 1900 i 1910.

## Trajectòria

Fou germà gran del també futbolista Percival Wallace. Jugà al FC Internacional la temporada 1905-1906 i al FC Català la següent. El 1907 fitxà pel FC Barcelona. Al Barcelona jugà la major part de la seva carrera esportiva arribant a ser capità de l'equip. El 1911 alguns jugadors del Barcelona abandonaren l'entitat per divergències econòmiques. Charles fitxà pel RCD Espanyol, juntament amb el seu germà i poc abans de finalitzar l'any ambdós ingressaren al Casual SC, juntament amb altres dissidents barcelonistes com Josep Quirante i Carles Comamala. El 1913 el Casual desaparegué i els germans Wallace retornaren de nou al FC Barcelona. En total Charles disputà 102 partits i marcà 105 gols al Barcelona.

## Palmarès
### FC Barcelona

* Campionat d'Espanya de futbol:
** 1909-10
* Campionat de Catalunya de futbol:
** 1908-09, 1909-10, 1910-11
* Copa dels Pirineus:
** 1909-10, 1910-11

### RCD Espanyol

* Campionat de Catalunya de futbol:
** 1911-12

## Referències

* ↑ «Los Wallace: una historia de amor y odio». David Salinas, Diari Sport, 20-08-2022.
* ↑ Closa, Toni; Pablo, Josep; Salas, José Alberto; Mas, Jordi. Gran diccionari de jugadors del Barça. Barcelona: Editorial Base, 2015. ISBN 978-84-16166-62-6.
* ↑ «D. Carlos Wallace Midgley». La Vanguardia, 20-12-1942.
* ↑ «Football». Mundo Deportivo, 12-07-1906.
* ↑ «Llegada del equipo catalan». Mundo Deportivo, 02-06-1910.
* ↑ «El partido». Mundo Deportivo, 07-12-1911.
* ↑ «Casual - Español». Mundo Deportivo, 04-01-1912.
* ↑ «Barcelona - Universitari». Mundo Deportivo, 16-10-1913.
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.
# José Rodríguez Vázquez

José Rodríguez Vázquez, més conegut al món del futbol com a Pepe Rodríguez, (Vigo, 20 d'agost de 1889 - Melipilla, Xile, 1972) fou un futbolista gallec de la dècada de 1910.

## Trajectòria

Jugava a la posició de davanter centre. Començà la seva carrera a la seva ciutat natal, jugant al FC Vigo el 1907 i al Fortuna de Vigo el 1908, dos clubs que més tard es fusionaren per formar el Celta de Vigo. El 1910 fitxà pel FC Barcelona, on acabat d'aterrar i sense temps per conèixer els seus companys, disputà la final de la Copa dels Pirineus. Un gol seu donà el triomf al Barcelona davant la Reial Societat. Fins al 1912 disputà un total de 62 partits en els quals marcà 59 gols. Guanyà dues Copes dels Pirineus, dues Copes d'Espanya i dos Campionats de Catalunya. En la darrera temporada al club fou capità de l'equip. Posteriorment feu les Amèriques, vivint a l'Argentina fins al 1922 i a Xile fins a 1972. Durant els anys que jugà al Barça també defensà els colors de la selecció catalana de futbol.
Una samarreta de Pepe Rodríguez fou donada al Museu del FC Barcelona per un net del jugador, on actualment és exposada. Amb més de 100 anys de vida és la samarreta més antiga que es conserva del club.

## Palmarès

* Campionat d'Espanya:
** 1910, 1912
* Campionat de Catalunya:
** 1910, 1911
* Copa dels Pirineus:
** 1910, 1911, 1912

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Bien venidos». Mundo Deportivo, 05-05-1910.
* ↑ «Pepe Rodríguez, un jugador d'època». FC Barcelona, 26-03-2009.
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.
* ↑ Closa, Antoni [et al.].. Diccionari del Barça. Barcelona: Enciclopèdia Catalana, 1999. ISBN 978-84-412-0126-2.
* ↑ «Pepe Rodriguez». blaugranas.com. Arxivat de l'original el 2016-12-20. [Consulta: 20 agost 2012].
* ↑ «Pepe rodríguez». blaugranas.com, 29-03-2009. Arxivat de l'original el 2014-11-05. [Consulta: 13 novembre 2012].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* ↑ «Una samarreta de valor incalculable». FC Barcelona, 26-03-2009.

## Enllaços externs

* Revista Barça, abril del 2009
# Francesc Bru Sanz

Francesc Bru i Sanz, més conegut com a Paco Bru, (Madrid, 12 d'abril de 1885 - Màlaga, 10 de juny de 1962) fou un destacat futbolista, entrenador, àrbitre i dirigent esportiu català d'inicis del segle xx.

## Biografia

Francesc Bru va néixer el 12 d'abril de 1885 a Madrid. Fou una de les figures més importants del futbol català d'abans de la guerra. La seva trajectòria abastà diversos aspectes d'aquest esport, des de jugador i entrenador fins a àrbitre, periodista i secretari de les juntes del Futbol Club Barcelona i de la Federació Catalana de Clubs de Foot-ball, essent un dels socis fundadors del Club Internacional de Foot-ball.
S'inicià com a futbolista a l'infantil del Club Espanyol de Foot-ball però debutà amb l'Internacional barceloní el 23 de febrer de 1902 —quan encara no havia complert els 17 anys— en el concurs de la Medalla de la Federació Gimnàstica Espanyola, on coincidí amb el seu germà Frederic a la porteria. Amb l'Internacional guanyà la Copa Torino el 1904.
Posteriorment passà a defensar la samarreta dels dos grans de la ciutat, Barça i RCD Espanyol, així com del FC Català. Amb el Barça disputà 201 partits i marcà 13 gols, guanyant tres campionats de Catalunya consecutius (1909-1911) i la primera Copa del Rei del club el 1910. Amb l'Espanyol guanyà dos nous campionats de Catalunya i en el seu retorn al Barça en guanyà un darrer. També formà part de la selecció catalana de futbol entre 1904 i 1915 on jugà un mínim de sis partits.
La seva precocitat i capacitat de lideratge li permeteren lluir el braçalet de capità amb l'Internacional des d'un primer moment. En aquest equip va començar jugant a la posició de davanter el primer any, alternant amb les de migcampista i defensa els següents quatre anys, per acabar establint-se definitivament de defensa un cop en el Barcelona.
Després de la seva retirada el 1916, Bru esdevingué àrbitre. Diu la llegenda que abans del seu primer partit agafà un revòlver Colt, el posà damunt la taula i quan acabà de canviar-se se'l posà als pantalons. Preguntat per un jugador va dir que, en ser el seu primer partit com a àrbitre, volia un partit tranquil.
El 1920 fou el primer seleccionador de l'equip d'Espanya, als Jocs Olímpics d'Estiu de 1920 a Anvers, portant l'equip a guanyar la medalla d'argent. Posteriorment dirigí l'Espanyol, el Madrid CF on guanyà dues copes d'Espanya, el Girona FC i el Granada CF.

## Palmarès

Com a jugador
* 1 Copa d'Espanya: 1910
* 6 Campionats de Catalunya: 1908-09, 1909-10, 1910-11, 1911-12, 1914-15, 1915-16
* 1 Copa Torino: 1903-04
Com a entrenador
* 1 Medalla d'argent als Jocs Olímpics: 1920
* 2 Copes d'Espanya: 1933-34, 1935-36

## Referències

* ↑ «Paco Bru ha muerto». ABC, 12-06-1962, pàg. 57.
* ↑ «Paco Bru ha muerto». Concurso Copa Cataluña, 21-05-1914, pàg. 4.
* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434

## Bibliografia

* Morbo: The Story of Spanish Football (2003), Phil Ball.

## Enllaços externs

* Estadístiques de Paco Bru com a entrenador Arxivat 2007-03-11 a Wayback Machine.
# Arizona, presó federal

Arizona, presó federal (títol original: The Badlanders) és un western estatunidenc, dirigida el 1958 per Delmer Daves i doblada al català.

## Argument

Dos homes són alliberats del centre penitenciari de Yuma a Arizona el 1898. Peter Van Hoek (L'holandès) està a punt d'extreure mineral d'or d'un filó encara inexplotat amb l'objectiu de venjar-se dels que l'han fet empresonar injustament. McBain vol només trobar una vida honrada, però es trobarà enredat per l'Holandès.

## Repartiment

* Alan Ladd: Peter Van Hoek (L'holandès)
* Ernest Borgnine: John McBain
* Katy Jurado: Anita
* Claire Kelly: Ada Winton
* Kent Smith: Cyril Lounsberry
* Nehemiah Persoff: Vincente
* Robert Emhardt: Sample
* Anthony Caruso: Comanche
* Adam Williams: Leslie
* Ford Rainey: Guarda de la presó
* John Daheim: Lee

## Al voltant de la pel·lícula

* Remake de la pel·lícula de John Huston, The Asphalt Jungle, aquesta pel·lícula és treta d'una novel·la de William Riley Burnett del mateix títol.

## Crítica

Western sense massa virtuts, enigmàtic a estones, amb el mateix argument que la Jungla d'asfalt, amb una realització accelerada de Delver Daves, lluny de les seves millors pel·lícules. En tot cas, un ritme àgil i un suspens ben construït.

## Referències

* ↑ Arizona, presó federal
* ↑ Calderon, pàg.36

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.